અરે શું ક્યારનો મુરત-મુરત કે ચોઘડિયાનું મંડી પડ્યો છે. મેં ચોવીસ કલાક ને ત્રણસો પાંસઠ દિવસ દરેક ઘડી શુભ જ આપી છે. પણ નીચે બધાએ ચોઘડિયાના ભાગલા, સમયના ભાગલા, ધર્મના ભાગલા, મંદિર અને એમાં રહેતા ઈશ્વરના ભાગલા, જાતિના ભાગલા, વિચારોના ભાગલા કરી મારી પત્તર રગડી કાઢી છે. અને આ ઠંડી-ગરમીમાં પણ કોનો કેટલો સાથ છે એના પર આધાર છે. એક લૂ અને એકલું લાગતું હોય તો યાદ રાખ, પ્રિય પાત્ર જોડે હશે તો ભરબપોરે પણ ચાંદની શીતળતા લાગશે ને પ્રિય પાત્ર જોડે નઈ હોય તો ચાંદની શીતળતામાં પણ લૂ લાગશે. મન શુભ તો બધું શુભ જ છે. હમણાં હું તને નીચે મોકલું છું, મુરત કે ચોઘડિયું જોયા વગર...